Korporatief > ATKV-oorde > ATKV-Buffelspoort
ATKV-Buffelspoort vakansie-oord is minder as 'n uur se ry van Johannesburg en Pretoria geleë, naby die alombekende Sun City.
'n Puik keuse van selfsorg verblyftipes, 'n restaurant, ontspannings- en kitskosfasiliteite plus 'n goed-bevoorrade winkel, maak ATKV-Buffelspoort die ideale basis vanwaar 'n mens die omgewing met sy rykdom aan besienswaardighede kan verken.
Ons gewilde kampeergeriewe omvat vierbed-tenthuise, 'n oorvloed skaduryke kampeerstaanplekke tussen bome sowel as geplaveide staanplekke met skadunette. Opwas- en ablusiefasiliteite, kragpunte en 'n braai-area waarborg gerieflike verblyf.
Ideaal vir opwinding en avontuur of rustige ontspanning… die volmaakte gesinsvakansie! Daarby skep die vreedsame landelike atmosfeer 'n toepaslike klimaat vir vrugbare spanbou en verbeeldingryke besigheidsbeplanning.